GiliGold/VAD_KnessetCorpus huggingface dataset:
יצחק כהן: תענה לו, יהודה.
ניסן סלומינסקי: יצחק, בועז, עיסאווי, רגע, לא כך.
יצחק כהן: תענה לו.
ניסן סלומינסקי: עיסאווי, סיימת?
עיסאווי פריג': שאלה אחרונה וזהו.
<יהודה מונסוניגו: אני רוצה לענות על בתי-הכנסת.
ניסן סלומינסקי: רגע, לא, זו לא שאלה שנשאלה.
קארין אלהרר: תן לו לענות.
ניסן סלומינסקי: עוד מעט, עיסאווי יגמור, נעשה מסודר, אחר כך אלעזר, אחר כך הוא יגמור.
יצחק כהן: עיסאווי לא יגמור עוד שבוע.
ניסן סלומינסקי: אני יודע - - -
יצחק כהן: אבל אתה היושב-ראש.
עיסאווי פריג': האם אתם במשרד בודקים תרומות חריגות של עמותות לאורך שנים?
יצחק כהן: תראה איך הוא המציא את השאלה תוך כדי תנועה.
עיסאווי פריג': פתאום יש בעמותה ניצול של 46 גבוה, האם אתם בודקים את הסוגיה הזו של חריגות?
<יהודה מונסוניגו: יכול להיות מצב שאדם תורם תרומה גדולה - - -
עיסאווי פריג': אתם בודקים?
עיסאווי פריג': שאלתי.
<יהודה מונסוניגו: אני אומר לך שכן.
<יהודה מונסוניגו: אני עונה לך שכן, תן לי לענות לך.
<יהודה מונסוניגו: אני אומר לך שיכול להיות מקרה שיש תרומה מאוד גדולה ובאופן טבעי נרצה לדעת מה נעשה, איזה שימושים נעשו בה, האם הכסף לא חוזר חזרה?
<יהודה מונסוניגו: האם אדם תורם ובעצם זה חוזר חזרה לקרוב משפחה שלו.
ניסן סלומינסקי: מכבסה.
<יהודה מונסוניגו: "מכבסה" מה שנקרא, ודאי שזה חלק מהעבודה שלנו, בוודאי.
יצחק כהן: זה לא פה, זה בנוהל - - -
אלעזר שטרן: אני שואל על זה.
אלעזר שטרן: הדבר השני, כתוב פה "המוסד אינו מסייע במישרין או בעקיפין לפעילות פוליטית או מפלגתית", בדברים שאני יודע יש מוסדות שיש להם 46 שכן מסייעים בהיבט הזה.
אלעזר שטרן: האם אתה יכול לתת לנו דוגמאות לאזהרות, להוצאות, ללא יודע מה.
אלעזר שטרן: והדבר האחרון, בלי קשר לאחוזים, שמענו ששר האוצר הולך להטיל מגבלה על שכר מנהלי הבנקים בהיבט הזה, האם יש מגבלה גם על שכר של ראשי העמותות שנהנים מסעיף 46?
<יהודה מונסוניגו: אני קודם כול ממש מודה לך על השאלות האלה, כי הנושא של שכר בעמותות – אני רוצה שתדעו שבעצם יש הפרטה במדינת ישראל של השירותים החברתיים, וזה לא התחיל מהיום, זה תהליך של 30-20 שנה, ובעצם זה גופים שמחליפים את המדינה בהרבה הקשרים של חברה ותרבות, וזה מתוך תפיסה של כלכלת שוק, של אולי שירות יותר טוב, שאנשים שעושים את הדברים באופן וולונטרי וכן הלאה.
<יהודה מונסוניגו: ויחד עם זאת, בהגדרה שלנו של הגדרת מוסד ציבורי כתוב שכל הנכסים והמטרות ישמשו למטרה הציבורית בלבד וזהו, ומתוך המשפט הזה אפשר להגיד מתחם פרשני:
<יהודה מונסוניגו: כל הנכסים צריכים לשמש למטרה הציבורית בלבד, זה אומר גם לא משכורות מופרזות.
<יהודה מונסוניגו: יחד עם זאת, אין לי כלי טוב ומדויק כמו תקנות או כמו שקיים למשל בחברות ממשלתיות או כמו שאתה עכשיו הצגת בבנק ישראל לגבי הנושא של שכר.
<יהודה מונסוניגו: הנושא הזה מאוד רגיש ומאוד נכון.
אלעזר שטרן: למה רגיש?
ניסן סלומינסקי: אלעזר, רגע.
<יהודה מונסוניגו: אגיד לך למה, כי הוא לא מוסדר, ואם אתה רוצה לעזור לי כרגולטור, אז קדימה, תעשה את זה.
<יהודה מונסוניגו: אתה נמצא בתפקיד הנכון, במקום הנכון, תעזור לנו.
<יהודה מונסוניגו: אנחנו כן רוצים – אני כן חושב שזה מאוד נכון להגביל את הנושא הזה, דרך אגב יעזור לנו בהמון דברים ויפשט אולי את העבודה היומיומית שלנו.
ניסן סלומינסקי: שכר של מנהל העמותה - - -
חמד עמאר: אין הגבלות לשכר של מנהל עמותה?
<יהודה מונסוניגו: אין לנו כרגע הגבלות, יש לנו עיקרון.
עליזה לביא: יש הגבלה על סך המשכורות.
<יהודה מונסוניגו: היא לא מספקת.
אלעזר שטרן: שאלנו את זה, זה חלק - - -
<יהודה מונסוניגו: היא לא מספקת, אסביר לך.
<יהודה מונסוניגו: יש מה שנקרא "כללי הנהלה וכלליות" שזה מכוח ועדת אפרתי שכל הרשויות שמתעסקות במלכ"רים מתעסקות עם זה, אמצו את זה, זה קיים בחשכ"ל, זה קיים אצלנו וזה קיים ברשות התאגידים.
<יהודה מונסוניגו: מה זה אומר?
<יהודה מונסוניגו: למשל, עמותה שהמחזור שלה עד 10 מיליון שקל, אז הוצאות "הנהלה וכלליות" שלה לא יעלו על 22%, זה עדיין לא אומר שאין בעיה, כי יכול להיות שמתוך 2.2 מיליון שקל הוצאות הנהלה וכלליות עדיין המנכ"ל לוקח מיליון שקל הביתה, פי שניים ממנכ"ל בחברה ממשלתית, זה עדיין לא סוגר לי את הפרצה.
<יהודה מונסוניגו: שתדעו את זה.
אלעזר שטרן: מה שהבנתי, היושב-ראש, א', יהודה, ענית לי על חצי מהשאלות.
<יהודה מונסוניגו: אענה לך על ההמשך.
אלעזר שטרן: מה שהבנתי, שאני מתבקש כאילו פה להגיש הצעת חוק.
ניסן סלומינסקי: אנחנו צריכים בכלל, לא רק על זה.
אלעזר שטרן: אגיד לך מה הבנתי.
משה גפני: לא, אלעזר, לפני שאתה ממשיך.
משה גפני: הגוף צריך לתת לו ניהול תקין?
משה גפני: בניהול התקין יש לו מגבלה של שכר?
חמד עמאר: יש מגבלה.
משה גפני: אין מגבלה?
אלעזר שטרן: אין, זה בדיוק העניין.
ניסן סלומינסקי: חוץ מהמגבלה הזאת שאמרנו, המגבלה של ה-20% מהסך הכול, אבל זה - - -
ניסן סלומינסקי: אלעזר, אנחנו בנושא הזה צריכים לחשוב, כי הנושא של מגבלה בשכר יכול לחול על עוד כל מיני דברים לא רק על הסעיף הזה.
משה גפני: אין מגבלה על גובה השכר?
עיסאווי פריג': יש.
עיסאווי פריג': מה פתאום.
עיסאווי פריג': יש מגבלה כ-1% מהמחזור הקיים.
חמד עמאר: מגבלה בשכר יש - - -
אלעזר שטרן: עיסאווי, הייתי יושב-ראש של קרן במחזור של 400 מיליון שקל, יש מגבלה תלוי בגובה עד 7.5%, נגיד 3%, אתה יודע כמה כסף יכול לקבל מנכ"ל שם?
אלעזר שטרן: אז אני אומר לך - - -
חמד עמאר: יצא חוזר מנכ"ל חדש שמגביל את השכר.
אלעזר שטרן: אז אני אומר לך, עכשיו אני יודע על מוסדות חינוך, עמותות שמקבלים שם מעל 30,000 שקל בחודש, מה תגיד?
חמד עמאר: מה שידוע לי שיש הגבלות בשכר.
ניסן סלומינסקי: בבנקים מנסים עכשיו להגביל, אבל זה סכומים ברמות אחרות לגמרי.
חמד עמאר: לא, בעמותות, אני מדבר על העמותות.
<יהודה מונסוניגו: לגבי השאלה על מעורבות פוליטית.
<יהודה מונסוניגו: לפני 20 שנה היה בג"ץ שנקרא "חוקה לישראל", הייתה תנועה שרצתה לשנות את שיטת הממשל בישראל, הם רצו לקבל סעיף 46.
<יהודה מונסוניגו: משרד האוצר, שר האוצר דאז סירב, זה הגיע לבג"ץ, השופט ברק בחן את המתחם הפרשני שיש לשר האוצר, ואמר שזה בהחלט במתחם הסבירות מבחינת השר להחליט שגופים שיש להם פעילות פוליטית הם לא יקבלו סעיף 46, אם כי הוא יכול להחליט גם אחרת.
<יהודה מונסוניגו: בדרך כלל מקובל, גם בארצות-הברית, לא לתת את ההטבה הזאת, שם זה סעיף 500, אבל בדרך כלל המקובל זה לא לתת לגופים פוליטיים, צריך לדעת שזה חרב פיפיות, שזה יכול להתפרס לכל מיני כיוונים, גם לנו זה קשה מאוד לאכוף את זה.
<יהודה מונסוניגו: כרגע, המדיניות זה לא לתת לגופים פוליטיים.
<יהודה מונסוניגו: יכול להיות שיש גוף שעוסק במורשת מפלגתית של תנועת העבודה או של מרכז בגין וכדומה, דברים מהסוג הזה, זה בטח לא נגיד "לא" על דברים כאלה.
<יהודה מונסוניגו: אנחנו מדברים פה על משהו שהוא בליבה של העשייה הפוליטית.
אלעזר שטרן: בוא נשים את הדברים על השולחן, בסדר?
<יהודה מונסוניגו: כן, בבקשה.
אלעזר שטרן: ראש מוסד חינוכי שאומר – כהיותו ראש מוסד חינוכי שנהנה מסעיף 46 – תצביעו מרצ, בכוונה אני אומר ככה, כדי שניסן ירגיש נוח.
עיסאווי פריג': תסתכל על המצלמה שישמעו אותך.
<יהודה מונסוניגו: השאלה אם הוא עושה את זה בכובע הפרטי שלו או בכובע שלו כראש מוסד.
<יהודה מונסוניגו: אם הוא משתמש במשאבי המוסד זה לא בסדר.
אלעזר שטרן: אתה יודע איזה ווליום אתה נותן לו כשאתה נותן לו סעיף 46, הוא יכול לגייס אליו כמה תומכים או כמה תלמידים ועכשיו הוא יגיד: תצביעו אתה יודע למה.
יצחק כהן: זה לא בסדר.
<יהודה מונסוניגו: אם יש קריאה לפעילות פוליטית ויש פעילות דה-פקטו של מוסד ציבורי, אנחנו נשלול את האישור.
יצחק כהן: אלעזר, אין לדבר סוף.
אלעזר שטרן: אין לזה סוף?
יצחק כהן: אין סוף, הוא מנהל מוסד, זכאי לקבל 46 - - -
אלעזר שטרן: לא רציתי להגיד, אחר כך הוא מוציא את התלמידים שלו בשביל לעשות פעילות מכוח ההטבות של 46 - - -
זבולון כלפה: אלא אם כן הוא לא לגיטימי.
יצחק כהן: אז לא משנה אם - - - גם תפקיד ממלכתי.
קארין אלהרר: אבל זה נעשה.
אלעזר שטרן: לא לגיטימי?
אלעזר שטרן: אז עכשיו תבחרו – רק אתם לא בודקים את זה.
אלעזר שטרן: אם הייתם בודקים את זה, על הראסי - - -
יצחק כהן: תן דוגמה מעשית, משהו מהבית היהודי, תן.
זבולון כלפה: - - -זה הדוגמאות החיוורות.
אלעזר שטרן: וגם מש"ס.
אלעזר שטרן: אני רוצה להגיד לך משהו, לקבל הכרה כמכינה קדם צבאית אתה צריך להיות שנתיים "על הכביש", בסדר?
<יהודה מונסוניגו: עם אישור של משרד הביטחון.
אלעזר שטרן: ועם אישור.
אלעזר שטרן: זאת אומרת, אתה צריך להוכיח שאתה שנתיים, לא שנה כמו שנאמר פה, שנתיים אתה מחזיק את עצמך.
אלעזר שטרן: מה שאתה אומר, דווקא בגלל הקושי ברגולציה, עודף הרגולציה מול הקושי, עכשיו אני אומר לך, אני בא מהמגזרים האלה, לשמחתי הרבה כל התפקידים עלו לי כסף, לא לקחתי גם הוצאות, שילמתי על הכול, גם על הקילומטר מהכיס שלי, מה שאני אומר לך, אתה צודק, יש עודף עמותות.
אלעזר שטרן: האם אין מקום שאתם תציעו לנו – אני מוכן להיכנס אתך על זה, בתוך הרגולציה, – שכשאתה רואה לא משנה כמה עמותות שעוסקות באותו תחום, תגידו: אני צריך גם ניסיון שנתיים, זה ינקה לך חלק, וגם מחזור מסוים בתוך השנתיים האלה.
קארין אלהרר: אלעזר, אבל אתה חוסם חדשים.
קארין אלהרר: אתה לא יכול לעשות את זה.
אלעזר שטרן: שנתיים ראשונות שיצטרפו למשהו קיים.
קארין אלהרר: לא, אבל אז זה יתמרץ רק את אלה שיש להם בכיס, זה לא לעניין.
משה גפני: שהמדינה תיקח את זה על עצמה, למה היא לא הולכת למגזר השלישי?
אלעזר שטרן: עוד יותר טוב, אין בעיה.
זבולון כלפה: זה לא קורה ולא יקרה.
משה גפני: קורה ההפך, היא יוצאת מהכול.
<יהודה מונסוניגו: אני רק רוצה להגיד לגבי מה שאתה שואל, ששר האוצר הנוכחי החליט להקים ועדה ציבורית כדי לבחון את הקריטריונים ואת המדיניות של סעיף 46, אז שתדעו את זה.
<יהודה מונסוניגו: אני מקווה שזה כמובן יהיה בשיתוף פעולה גם אתכם ועם עוד גורמים.
עליזה לביא: מטבע הדברים זה מה שיקרה.
עיסאווי פריג': הוא עושה טוב.
משה גפני: אבל צריך לקבל החלטה על זה, אז זה לא יכול להיות אחרת.
עליזה לביא: ניסן, אבל זה יהיה בשיתוף פעולה.
משה גפני: ניסן, מה שהוא אומר, ששר האוצר הקים ועדה - - -
<יהודה מונסוניגו: לא הקים, הולך להקים.
עיסאווי פריג': אה, הולך להקים?
עיסאווי פריג': יש צורך לבחינה מחדש וזה דבר טוב.
משה גפני: שר האוצר הולך להקים, זה צריך להיות משותף עם ועדת הכספים של הכנסת.
ניסן סלומינסקי: אני יודע, יש לי הרבה מה להגיד על זה.
<יהודה מונסוניגו: הוא בתמונה דרך אגב, הוא יודע.
ניסן סלומינסקי: דרך אגב, בהתחלה חששנו שאולי הוא כבר הקים, ואולי כבר יש כל מיני דברים – כרגע יש מחויבות.
עיסאווי פריג': 5,200 מקבלים - - -
יצחק כהן: יש לו יועץ בלשכה שמייעץ לו איך לעשות את זה.
יצחק כהן: לשר האוצר.
ניסן סלומינסקי: יועצת או יועץ?
יצחק כהן: יועץ.
ניסן סלומינסקי: אה, אני לא יודע.
ניסן סלומינסקי: בכל אופן המחויבות שכרגע הכול ממשיך כרגיל לפי אותם קריטריונים והם רוצים להקים, ובוודאי שאנחנו נדרוש שנהיה בתמונה.
משה גפני: אני רוצה לבדוק תכף האם זה ממשיך כרגיל.
ניסן סלומינסקי: אני גם מקווה, אני מאוד מקווה.
משה גפני: מתי יש לי רשות דיבור?
ניסן סלומינסקי: עכשיו זבולון.
זבולון כלפה: מכיוון שאנחנו חדשים פה ופעם ראשונה נתקלים בדבר הזה, אז תחכים אותי קודם כול, יש תאריכים מסוימים להגשת בקשות?
זבולון כלפה: או שזה בעצם שוטף על פני כל השנה?
<יהודה מונסוניגו: שוטף.
זבולון כלפה: עכשיו לצורך העניין הגשת פה רשימה מסוימת, זאת אומרת, חלק מהרשימה מן הסתם נשארה במשרד, זאת אומרת, לא אושרה לעבור לשלב הבא, סביר, ייתכן.
<יהודה מונסוניגו: יש מקרים כאלה שאנחנו לא ממליצים.
זבולון כלפה: לצורך העניין, נניח, לפי התהליך שתיארת יש בעצם בהתחלה מן ועדה משותפת ולאחר מכן יש עוד היררכיה של שר האוצר, השלב השלישי זה השלב פה של הוועדה.
<יהודה מונסוניגו: כן, נכון.
זבולון כלפה: אפשר לקבל את הנתונים קצת לגבי השלבים?
זבולון כלפה: מה קרה בשלב הראשון של הוועדה, הגיעו x בקשות, מבחינתנו עברו לשר האוצר y בקשות, מה- yנשארו z בקשות, או כל ה- yעבר?
<יהודה מונסוניגו: תראה, זה פשוט הליך מינהלי לכל דבר ועניין, יש דיונים, מוסרים חומר, בודקים, בוחנים, לפעמים יוצאים לשטח ורואים.
<יהודה מונסוניגו: כמובן שאם אנחנו חושבים שלא, אז מנסים להגיע להבנות, לפתרונות, להסיר פעילות, להחליף מישהו וכן הלאה, אם הצלחנו הצלחנו, אם לא הצלחנו, כמובן שלאותו גוף יש את כל הזכויות מבחינת המשפט המינהלי, קודם כול לבקש דיון הוגן, הנמקה מסודרת, לעתור לבג"ץ אם צריך, לפנות לשר האוצר גם אם צריך.
משה גפני: בפייסבוק?
<יהודה מונסוניגו: בדרך כלל, אני יכול להגיד לך, בוא נגיד שהרוב מקבלים תשובה חיובית, אבל הרבה פעמים אחרי עבודה שלנו מולם.
<יהודה מונסוניגו: יש מקרים קיצוניים, צריך גם לדעת - - -
קארין אלהרר: כמה סורבו בסך הכול?
<יהודה מונסוניגו: לא יודע להגיד לך את זה כרגע במספרים.
ניסן סלומינסקי: אגיד בקיצור, לשאלה שלכם, רבותי, זה הלך בכמה שלבים, בהתחלה הגיע טפטוף, אחר כך היה עוד קצת טפטוף, עכשיו הגיעו – אחרי - -
עיסאווי פריג': הגיע המבול.
ניסן סלומינסקי: - - שהייתה דפיקה על השולחן - -
משה גפני: איזה מבול?
משה גפני: על מה אתה מדבר בכלל?
משה גפני: זה מבול?
משה גפני: מוריד הטל.
<יהודה מונסוניגו: - - הגיעו יותר, אבל חשבתי שיגיעו הרבה יותר.
זבולון כלפה: יגיעו עוד.
ניסן סלומינסקי: חשבתי שמעבר למה שהיה היום יגיעו 50, ובסופו של דבר הגיעו רק 11, נכון?
זבולון כלפה: יש 64 כרגע.
ניסן סלומינסקי: זה קודמים, עיכבתי, חיכיתי.
ניסן סלומינסקי: אמרתי, לא, אז לא, נחכה עד שיגיעו.
ניסן סלומינסקי: אז היו צריכים להגיע היום להערכתי 50, ככה דובר שיגמרו.
ניסן סלומינסקי: בפועל נדמה לי שהגיעו היום בתוספת החדשה עכשיו רק 11.
משה גפני: מה זאת אומרת היו צריכים להגיע 50?
ניסן סלומינסקי: דקה, זאת אומרת, יש עדיין - - -
משה גפני: רק להבין מה שאתה אומר.
ניסן סלומינסקי: אני אומר שאני חושב שעדיין יש 40 גופים שבדרך אלינו, עדיין לא הגיעו אלינו.
זבולון כלפה: לצורך העניין כיום המספר שאתה יודע, כמה עמותות יש להן את אישור 46?
עיסאווי פריג': 5,200.
<יהודה מונסוניגו: 5,200.
זבולון כלפה: במחלקה שלך כמה אנשים?
<יהודה מונסוניגו: חמישה מפקחים ועוד שני עובדים.
משה גפני: אחרי שדאגנו להוסיף.
ניסן סלומינסקי: אצלנו התחיל ואחר כך אצלכם, כל אחד דאג להוסיף, אבל אני לא יודע אם בסוף הוסיפו לו.
זבולון כלפה: זה אומר שכל אחד בעצם מבקר פיזית ב-1,000 עמותות ומטפל לצורך העניין.
<יהודה מונסוניגו: מבקר פיזית בטח לא, אבל אנחנו עובדים מאוד קשה.
ניסן סלומינסקי: כשהייתי בוועדה דרשנו – אחד היה צריך להוסיף אצלנו לפני כן.
משה גפני: כשהיינו בקדנציה הקודמת הוספנו.
זבולון כלפה: אדוני יושב-ראש הוועדה, יוצא שבפועל יש פה חוסר פרופורציה בין כמות העמותות שיש להן 46 לבין כוח האדם שעומד לרשות המחלקה כדי או לאשר, לטפל.
ניסן סלומינסקי: אני מסכים בהחלט.
ניסן סלומינסקי: תראה, ועדות הכספים למיניהן, אני יודע להגיד על קדנציה קודמת - -
משה גפני: קודמת לקודמת.
ניסן סלומינסקי: - - שאושר שתהיה תוספת, ואני לא יודע אם זה מומש או לא, אבל זה אושר בתיאום עם האוצר, ויכול להיות שבקדנציה האחרונה של רב מוישה גם כן אושר.
משה גפני: לא יכול להיות, בקדנציה היינו עם יהודה פה.
ניסן סלומינסקי: אם הדברים מומשו או לא אני לא יודע להגיד, אבל ועדת הכספים לקחה את זה לתשומת לבה והבינה שצריך להוסיף שם כדי שהזרימה תהיה יותר חזקה.
זבולון כלפה: יש פה שני הפכים שאי-אפשר להתעלם מהם.
עיסאווי פריג': משפט יפה.
זבולון כלפה: מצד אחד המציאות היא שהממשלה הולכת ומתנערת או לצורך העניין פחות מטפלת בכל מיני צרכים חברתיים, תרבותיים, דתיים וכו' וכו' וכו', ובעצם זה הולך ונופל או עובר למגרש של מה שנקרא המגזר השלישי.
זבולון כלפה: לא יכול להיות שמהצד השני יש שם חסם בצורה הזו שבפועל אם ישנם חמישה מפקחים שאמורים לטפל ב-5,200, אני מתאר לעצמי שב-2011 היו 4,800, ב-2014 נגיע ל-5,700, זאת אומרת, המספרים ילכו ויתעצמו.
זבולון כלפה: צריכה להיות פה איזושהי קורלציה, התאמה בין המציאות של כוח אדם שמטפל בעניין כדי שבאמת השירות הזה יינתן.
זבולון כלפה: בסוף צריך לזכור, מדברים פה על 250 מיליון שקל בצורה ישירה ועוד, אני לא יודע אי-אלו עשרות מיליונים או יותר בהנעות מהצד של מס.
ניסן סלומינסקי: א', אתה צודק, דרשנו וצריכים לוודא אם זה הוסף, אבל קשה לי, כי יכול להיות שיגידו: תראה, כמה מפעלים ענקיים יש שצריכים לשבת לבדוק את הנושא של המיסוי שלהם וכו', ותראה כמה כוח אדם קטן יש לנו וצריכים גם פה להוסיף.
ניסן סלומינסקי: אחר כך יגידו: גם פה להוסיף וגם פה להוסיף, ואנה אני בא לעשות את זה?
ניסן סלומינסקי: האם להגיד פה יותר חשוב או שם כדי שייגבו יותר מיסוי כי חסר גם גובים או מפקחים וכו' במס הכנסה וכל הדברים, אז קשה לי לעשות את זה, אבל אני - - -
משה גפני: כל אחד וסדרי העדיפויות שלו.
משה גפני: האם צריך להוסיף כוח אדם בלגבות כסף או בלעזור לאזרחים?
ניסן סלומינסקי: אל תשים את זה, כי בלגבות כסף המשמעות שעל-ידי זה אתה עוזר לאנשים.
קארין אלהרר: גם לגבות כסף זה עוזר לאזרחים.
משה גפני: בסדר, אבל לגבות כסף - - -
ניסן סלומינסקי: על-ידי זה אתה עוזר לאנשים.
ניסן סלומינסקי: אתה גובה כסף אמיתי ועם הכסף הזה - - -
משה גפני: פה אתה מדבר על חמישה עובדים ושם אתה מדבר על עשרות אלפים.
ניסן סלומינסקי: לא, אין לך עשרות אלפים.
משה גפני: אלפים, לא?
משה גפני: ברשות המסים.
ניסן סלומינסקי: יש שם חוסר גדול אם היה יותר, אבל שוב, אני לא רוצה להגיד את זה – אני חושב שצריכים כאן לבדוק ולהוסיף ובעזרת השם – הוסיפו לך כוח אדם?
<יהודה מונסוניגו: כן, הוסיפו.
ניסן סלומינסקי: אז הוא אומר שהוסיפו לו כוח אדם, זה בסדר.
חמד עמאר: יש לי שתי שאלות, אולי ענית ולא שמעתי.
חמד עמאר: עד איזה סכום העמותה יכולה לקבל 46?
חמד עמאר: להשתמש ב-46?
<יהודה מונסוניגו: סכום תרומה אתה מתכוון?
חמד עמאר: לא, היא משתמשת בסעיף 46, יש לה יכולת לגייס תרומות, אז עד איזה סכום היא יכולה להשתמש?
חמד עמאר: לא מבן-אדם אחד.
<יהודה מונסוניגו: היא יכולה לגייס כמה שיותר מבחינתנו, אין בעיה.
ניסן סלומינסקי: כמה שהיא רוצה.
חמד עמאר: כמה שיותר?
חמד עמאר: אין הגבלה?
קארין אלהרר: יש תקרה עד 9 מיליון.
<יהודה מונסוניגו: אבל ההחזר הכספי לתורם זה יכול להיות עד 9 מיליון.
חמד עמאר: לא, אני מדבר באופן כללי.
<יהודה מונסוניגו: היא יכולה לגבות כמה שהיא רוצה מהציבור.
משה גפני: הוא שואל כמה אתה נותן לו הנחה במס, עד איזה סכום של כל העמותה.
עליזה לביא: לא לו, זה למי שתורם.
משה גפני: למי שתורם.
חמד עמאר: השאלה שלי הייתה – הוא הבין את השאלה – אין הגבלה, העמותה שיש לה 46 יכולה לגייס כמה תרומות שהיא רוצה.
חמד עמאר: שאלה שנייה, פנו אלי הרבה חבר'ה מהדרוזים שאמרו לי: כמעט בלתי אפשרי להוציא את הנושא של 46 גם כשהם עומדים בכל התנאים, עושים את כל התנאים, יש להם את הכול, יש קשיים.
עליזה לביא: זה לא רק הדרוזים.
ניסן סלומינסקי: יש לך דוגמה?
ניסן סלומינסקי: אם יש לך דוגמה יהיה הרבה יותר קל לבדוק את זה.
<יהודה מונסוניגו: ברשותך, אני יכול להגיד לך שהרבה פעמים מדובר בגופים שאין להם ייצוג, כי יש להם קושי כלכלי, והרבה פעמים ההתנהלות גם שלהם היא לא הכי נכונה וחסר את האישור הזה וחסר – ומה שאתה הרבה פעמים שומע זה לא מה שבאמת קורה בפועל.
<יהודה מונסוניגו: לנו אין אינטרס לעכב, אין לנו שום אינטרס.
חמד עמאר: לא שומע, פנו אלי הרבה אנשים שרצו להוציא 46 אחרי שידעו שאני בוועדת הכספים, ואמרו לי: העמותה שלנו עומדת בכל התנאים, הגשנו בקשות.
ניסן סלומינסקי: אני מציע, תביא את השמות שלהם, תשב אתו שיבדקו אחד לאחד אמיתי, כי הוא טוען שזה לא קיים.
עליזה לביא: הוא לא היחידי שפנו אליו, אני רוצה רגע להבהיר את הנקודה הזאת.
עליזה לביא: האם בעצם כל הכרה בעמותה בסעיף הזה דורשת את אישור ועדת הכספים?
עליזה לביא: כל עמותה?
עליזה לביא: אז אני חושבת שמה שקרה, הייתה פה איזושהי סחבת, כי כמות הפניות אלי ואליו ואל אחרים בעניין הזה שהרבה גופים שביקשו את הסעיף הזה לא נענו.
ניסן סלומינסקי: שאנחנו לא אישרנו או שהם לא אישרו?
ניסן סלומינסקי: זה שני דברים.
חמד עמאר: לא, לא, אצלם זה תקוע.
ניסן סלומינסקי: היא מדברת על משהו אחר.
ניסן סלומינסקי: אם פנו אליה, ואני מניח שאני גם יודע מי, אז זה כאלה שיכול להיות שנמצאים פה - -
ניסן סלומינסקי: לא, לחיוב.
ניסן סלומינסקי: - - ואני מודה שאצלי היה עיכוב.
ניסן סלומינסקי: אבל הסברתי גם לאותם אלה שפנו, שהגיע טפטוף של עשר עמותות, אמרתי: אתם עושים צחוק ממני, כמה יש שם בערימות?
ניסן סלומינסקי: אני אחכה, יש לי סבלנות עד שתתחילו לעבוד מהר.
ניסן סלומינסקי: העיכוב לא תמיד אצלם, לפעמים זה יכול להיות בדרג למעלה, ודאי, וחיכיתי והסברתי לכולם, לא מוכן.
ניסן סלומינסקי: וגם היום לא יודע אם היינו עושים את זה אם הייתי יודע, הבטיחו לי שהיום יגיעו כל ה-50, אבל בסוף הבנתי שהעבירו 11, אבל זה כבר בסדר-היום וכבר הצטברו.
עיסאווי פריג': זה יטופל.
ניסן סלומינסקי: אבל אני לא מוכן שיהיו כאלה שמתעכבים לא אצלם על בדיקות, אלא מתעכבים שאני לא יודע למה ואיך, לא מוכן לזה.
עיסאווי פריג': מתעכבים בעיקר מהבדיקה אצלם, אני גם הגשתי - - -
ניסן סלומינסקי: זה בסדר, מה שמתעכב אצלו בגלל שהם בודקים אמיתי זה בסדר.
ניסן סלומינסקי: שוב, כל גוף שהוא גוף פיקטיבי או לא גוף אמיתי, אדרבה, אני לא רוצה שאנחנו נאשר לו.
ניסן סלומינסקי: אני רוצה שיעשו בדיקה אמיתית, שהגוף הוא אמיתי.
עיסאווי פריג': ניסן, אני לא רוצה לפתוח את זה לדיון כאן, אשב עם המנהל ונעלה את הדברים.
משה גפני: אדוני היושב-ראש, ראשית אני רוצה להקדים לפני שאני שואל כמה שאלות שאני רוצה לדעת את הנתונים.
משה גפני: אני רוצה להקדים ולומר, ככל שמדינה יוצאת מפעולות שהיא אמורה לעשות או שהיא עשתה בעבר כך גדלה הבקשה לסעיף 46, מכיוון שהמגזר השלישי לקוח על עצמו את מה שהמדינה הייתה מחויבת קודם.
משה גפני: אני זוכר מדיונים שיהודה מונסוניגו אמר, הוא גם נקב במספרים, כמה הייתה עובדה מקבילה של יציאה של המדינה מסיוע וגידול במספר העמותות שמבקשות סעיף 46.
משה גפני: הרי ברגע שהמדינה יוצאת צריך לקחת – הנה בועז – למשל, - -
זבולון כלפה: הנה, הגיע בתי-כנסת.
זבולון כלפה: בוא, כנס, כנס.
בועז טופורובסקי: לא אמרתי שאני נגד.
בועז טופורובסקי: אמרתי רק שיגידו את האמת.
יצחק כהן: המון המון, אי-אפשר לספור אותם, בועז.
משה גפני: - - הדוגמה היא בתי-כנסת.
משה גפני: רגע, אז תתנו לי, אני מבקש.
משה גפני: אני אומר, ככל שמדינה יוצאת מהסיוע בעיקר בנושאים החברתיים, בנושאים הנוספים שמוגדרים בחוק, הנושאים הדתיים, ככל שהנושאים הללו יוצאים מתקצוב של המדינה כך גדלה ההזדקקות לתרומות - -
משה גפני: - - וכמובן הסיוע של המדינה בסעיף 46.
משה גפני: המדינה לא נותנת כסף, המדינה מסייעת, מה שבעבר היא הייתה נותנת כסף.
משה גפני: אחת הדוגמאות, כיוון שבועז העלה את זה, אז אני לוקח את זה בתור דוגמה, אחת הדוגמאות, בעבר המדינה הייתה מסייעת לבתי-כנסת, היום אין סיוע של המדינה לבתי-כנסת.
ניסן סלומינסקי: כמעט ואין.
משה גפני: אין, אין, אין סיוע.
ניסן סלומינסקי: רק לחדשים אין.
ניסן סלומינסקי: בסדר, זה כלום, זה בטל ברוב, מסכים.
ניסן סלומינסקי: קרוון נותנים.
משה גפני: אה, אתה יודע, כל שנה אפילו מה שאתה מדבר עליו, על כמה מיוחסים, גם זה כבר לא קיים, ואז מזדקקים לנדיבי העם, אנשים שמתפללים בבית-הכנסת, הם מחזיקים את בית-הכנסת מכספם והמדינה מסייעת להם בזה שהיא נותנת להם סעיף 46.
משה גפני: לכן כל פעם שיש את השאלה הזאת: איפה יש יותר ואיפה יש פחות, היותר פה זו דוגמה של אפליה לרעה מכיוון שהמדינה יצאה מהעניין.
משה גפני: עכשיו אני רוצה להגיד לגבי הקריטריונים.
משה גפני: תבע גם בית-המשפט בדיון שהיה, שצריך להוציא את הסמכות הזאת ולהפוך אותה ליותר ויותר שקופה.
משה גפני: אני סבור שצריך להביא את זה בחקיקה ראשית.
משה גפני: אני חושב שצריך להביא את זה בחוק, לקבוע את הקריטריונים, זה כבר היה כאן על השולחן, בסוף לא הגענו להסכמות מדויקות, אבל שר אוצר נכנס, שר אוצר יוצא, כל אחד יש לו השקפות עולם שונות, אנחנו מדברים פה על דבר מקצועי.
משה גפני: אני סומך על המחלקה, ולא חשוב לי מי שנמצא שם, נמצא שם יהודה, אני סומך עליו שעוברים את הבדיקות המקצועיות.
משה גפני: אני לא רוצה שתקבל עמותה סעיף 46 כשאין לה ניהול תקין, כשיש לה בעיות מסוגים שונים, כשהיא לא נותנת מאזן כמו שצריך.
משה גפני: כאן אני בעצימת עיניים מחכה שהעניין הזה יסתדר.
משה גפני: מכאן ואילך הוא מעביר את זה למנהל רשות המסים לחתימה, שגם בזה טיפלנו – באותו רחוב היה צריך להעביר ממקום למקום היה לוקח שבועיים, אז אמרתי: בסדר, נשלח פה מישהו מהצוות של ועדת הכספים שיעביר את זה ממקום למקום, אבל אז זה השתפר והעבירו את זה באותו יום.
משה גפני: אחרי זה, אחרי שעוברים את מנהל רשות המסים זה הולך לשר האוצר.
ניסן סלומינסקי: שם פחדת לשלוח מישהו מפה, אה?
משה גפני: לא, לא, שלחתי גם, אצל שטייניץ בטח.
משה גפני: אמרתי לאיך קוראים לה, שכחתי, העוזרת שלו.
<יהודה מונסוניגו: עדי אביטן.
עדי, אמרתי לה: א', אני לא מבין, יש פה תאריכים של לפני הרבה חודשים בהעברות האלה, אבל אני חושב שאת זה הסברת, הרבה זמן שלא אישרו.
עדי, אמרתי לה: דבר שני, פנו אלי רבים, את חלק מהמכתבים אפילו הבאתי אתי, אמרו לי אנשים שלפני שנה וחצי הגישו בקשה - - -
ניסן סלומינסקי: ואוו.
משה גפני: שנה וחצי, יש לי שמות.
עליזה לביא: כן, כן, גם אני.
עיסאווי פריג': אני לא רוצה להיכנס לזה, יש אנשים שיותר משנה וחצי.
ניסן סלומינסקי: רגע, דקה, נו, גפני, תמשיך.
עיסאווי פריג': לא רוצה לעשות מזה סמטוחה.
משה גפני: הגישו בקשה, למיטב ידיעתי עברו את המחלקה, עמדו בכל הקריטריונים, ואני מדבר על לא מעט עמותות מהסוג הזה – אני אבקש באמת לדעת, זאת אומרת, יכול להיות שאני טועה – עברו את המחלקה, המשיכו במסלול הזה ונעצר.
משה גפני: אני עובר פה על הרשימות, אני רואה באמת, יש לזה איזה גוון של ציבור מוגדר שמשום מה לא עובר, בעבר הוא היה עובר, פה הוא לא עובר, זה משהו – הכניסו פה עמותה, שם עמותה.
משה גפני: אני מבקש לדעת דבר אחד, כמה עמותות יצאו מהאגף, אושרו לחתימה של מנהל רשות המסים או של שר האוצר, כמה עמותות כאלו הגיעו לחתימת שר האוצר ולא הגיעו לוועדה?
משה גפני: אני מבקש לדעת על כמה עמותות מדובר.
משה גפני: יש לי חשד שיש בלשכת שר האוצר עיכוב בעניין הזה, אבל אני לא רוצה להגיד את זה בגלל שאני רוצה לדעת את הנתון.
משה גפני: אם אכן יתברר שיש עיכוב ללא סיבה, זאת אומרת, אנחנו לא יודעים מה הסיבה, אז – איך יהודה אמר – יש ביקורת שיפוטית.
משה גפני: אני רוצה להבין, האם יש הרבה עמותות שעברו את האגף, זה לא פשוט לעבור, אנחנו יודעים, אתם מחמירים מאוד בעניין ובצדק, אתם בודקים עד קוצו של יוד וגם בצדק – אני רוצה לדעת, אחרי שעברו את זה - - -
ניסן סלומינסקי: יש לך תשובה לזה?
<יהודה מונסוניגו: הרב גפני, המלצנו על משהו כמו 110 עמותות, כמו שאתה יודע, הסמכות היא סמכות השר.
משה גפני: לא, אני לא מדבר על סמכות, אני שואל על עובדות טכנית.
משה גפני: סמכות זה לא - - -
<יהודה מונסוניגו: אני עונה לך על העובדות.
ניסן סלומינסקי: כמה הגיעו אלינו מתוך ה-110?
<יהודה מונסוניגו: העמותות האלה הועברו לשר, השר הנוכחי ביקש לבדוק את העמותות, העברנו אפילו תיקים, תיקים של מפקחים אליו עם מאזנים, עם נתונים כספיים, התיקים האלה נבדקו, הוא היה בתקופה של למידה גם, אני חושב, בתקופה מאוד קשה מבחינת אישור תקציב וכדומה.
<יהודה מונסוניגו: ההחלטה שלו, כמו שאמרתי, מהימים האחרונים גם אחרי שהוא למד את הנושא זה להקים ועדה ציבורית, וההנחיה שלו אלינו שכרגע אנחנו ממשיכים במדיניות הקיימת.
<יהודה מונסוניגו: נאשר ונביא לוועדה את כל העמותות שהומלצו על-ידי רשות המסים, אני מדגיש, בכפוף כמובן לחריגים אם כבוד השר יחליט על מקרה כזה או אחר, אבל בכפוף לדברים האלה כרגע אנחנו ממשיכים במדיניות הקיימת.
משה גפני: כמה עמותות עברו ממך ונמצאות אצלו?
יצחק כהן: הוא אמר 100.
<יהודה מונסוניגו: אמרתי.
ניסן סלומינסקי: לא 100.
יצחק כהן: 110.
<יהודה מונסוניגו: אם אני לא טועה אפילו 114.
משה גפני: 114 חוץ מאלו שנמצאות כאן.
ניסן סלומינסקי: לא, מתוכן.
<יהודה מונסוניגו: לא, מתוך ה-114 היום אתה מקבל 65, ולפי הנחיית השר ומאחר שהוא החליט להקים ועדה ציבורית, ההנחיה שלו אלינו זה את יתרת העמותות מתוך ה-110 להביא את זה ממש בתקופה הקרובה, ונעשה את זה.
ניסן סלומינסקי: רב מוישה, מבחינת המספרים, מה שאני יודע, זה שהיו שם כ-50 - -
ניסן סלומינסקי: - - וסוכם – גם בשיחה עם השר, באמת דיברנו על הנושא – לעשות את הסוויץ' הנכון וגם עם הלשכה, ובינתיים ההנחיה שהוא נתן זה להמשיך, לא לשנות כלום.
ניסן סלומינסקי: מה שהבנתי, שלהיום אקבל את כל ה-50.